CELEX: 62008CO0104
Language: hu
Date: 2008-06-19 00:00:00
Title: A Bíróság (hetedik tanács) 2008. június 19-i végzése.#Marc André Kurt kontra Bürgermeister der Stadt Wels.#Előzetes döntéshozatal iránti kérelem: Unabhängiger Verwaltungssenat des Landes Oberösterreich - Ausztria.#Az eljárási szabályzat 92. §-ának (1) bekezdése és 104. §-ának (3) bekezdése - Alapvető szabadságok - Az Európai Unió alapjogi chartája - Autósiskola működési engedélyének kibocsátásához oklevélkényszert előíró nemzeti szabályozás - A saját állampolgárok hátrányos megkülönböztetése más tagállamok állampolgáraival szemben.#C-104/08. sz. ügy.

A Bíróság (hetedik tanács) 2008. június 19‑i végzése – Kurt kontra Bürgermeister der Stadt Wels
      (C‑104/08. sz. ügy)
      „Az eljárási szabályzat 92. §‑ának (1) bekezdése és 104. §‑ának (3) bekezdése – Alapvető szabadságok – Az Európai Unió alapjogi chartája – Autósiskola működési engedélyének kibocsátásához oklevélkényszert előíró nemzeti szabályozás – A saját állampolgárok hátrányos megkülönböztetése más tagállamok állampolgáraival szemben”
      1.                     Személyek szabad mozgása – Letelepedés szabadsága – Szolgáltatásnyújtás szabadsága – A Szerződés rendelkezései – Tagállam
            kizárólagosan belső helyzetére való alkalmazhatatlanság (EK 12. cikk, EK 43. cikk és EK 49. cikk) (vö. 19–24. pont és a rendelkező
            rész 1. pontja)
      2.                     Előzetes döntéshozatalra előterjesztett kérdések – A Bíróság hatásköre – Korlátok (EK 234. cikk) (vö. 27–28. pont)
      Tárgy
      
         
               Előzetes döntéshozatal iránti kérelem – Unabhängiger Verwaltungssenat des Landes Oberösterreich – Az EK‑ és az EU‑Szerződés
                  alapvető elveinek és az azokból következő alapvető szabadságoknak, valamint az Európai Unió alapjogi chartája 16. és 20. cikkének
                  az értelmezése – Nemzeti szabályozás, amely autósiskola alapítására, működtetésére és vezetésére engedélyezési rendszert vezet
                  be és oklevélkényszert ír elő – A saját állampolgárok hátrányos megkülönböztetése más tagállamok olyan állampolgáraival szemben,
                  akik élnek a közösségi jogból eredő jogaikkal, és akikre az oklevélkényszer nem szükségképpen vonatkozik.
               
            Rendelkező rész
      
         
                  1)
               
               
                  
               
               
                  	Az EK 12., az EK 43. és az EK 49. cikkel nem ellentétes egy olyan tagállami szabályozás, amely olyan helyzetben, mint amilyen
                     az alapügyben felmerült, e tagállam állampolgárától megtagadja, hogy az általa megszerzett szakképesítéseket olyan oklevél
                     birtoklásával egyenértékűnek ismerje el, amely oklevél ebben a tagállamban a szabályozás szerint szükséges ahhoz, hogy önálló
                     vállalkozói tevékenység végzése keretében autósiskolát működtessen.
                  
               
            
         
                  2)
               
               
                  
               
               
                  	Az Európai Közösségek Bírósága nyilvánvalóan nem rendelkezik hatáskörrel az Unabhängiger Verwaltungssenat des Landes Oberösterreich
                     által előterjesztett második és harmadik kérdés megválaszolására.